 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIŢIALĂ**

**26 OCTOMBRIE 2017**

Urmare a notificării depuse de CHIRA VASILE OVIDIU și alții**,** cu domiciliul în municipiul Bistrița, str. Dragoș Vodă, nr. 2, ap. 13, județul Bistrița-Năsăud, privind prima versiune a planului: Plan Urbanistic Zonal -Introducere teren în intravilan pentru construire case de vacanță, în localitatea componentă Sigmir, extravilan, Ridul Valea Scurtă, municipiul Bistrița,judeţul Bistriţa-Năsăud, solicitare înregistrată la Agenţia pentru Protecţia Mediului Bistrița sub nr. 6.584/09.06.2017, ultima completare la nr. 11.718/16.10.2017, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 25.10.2017,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

**planul:** Plan Urbanistic Zonal -Introducere teren în intravilan pentru construire case de vacanță, în localitatea componentă Sigmir, extravilan, Ridul Valea Scurtă, municipiul Bistrița,judeţul Bistriţa-Năsăud,

**titular:** CHIRA VASILE OVIDIU și alții**,** cu domiciliul în municipiul Bistrița, str. Dragoș Vodă, nr. 2, ap. 13, județul Bistrița-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

Planul Urbanistic Zonal se elaborează pentru introducera unor terenuri în intravilan în vederea construirii de case de vacanță;

Terenul este situat în extravilanul municipiului Bistrița, proprietate privată Chira Vasile și alții și are o suprafață de 13.707 m2 conform extraselor CF nr. 76676 (Chira Vasile Ovidiu) ,68008 (Zogorean Petru), 69748 (Vararean Mihăiță), 76675 (Sabău Adrian), 76677 (Rus Marinel), 66822 (Bîgi Anton), 66821 (Bîgi Ionel), 68010 (Patrichi Marin), 76674 (Purcel Ciprian), 67200 (Sîngeorzan Maria), 73496 (Pescar Angela), 79625 (Rus Gheorghe Costel), 79626 (Aramă Lucian), 74628 (Bulz Maria), 52503 (drum în cotă indiviză);

Accesul se face din strada Valea Scurtă pe drumul existent;

Bilanțul teritorial:

|  |  |  |  |  |
| --- | --- | --- | --- | --- |
|  | existent | | Propunere, % | |
| Suprafețe construcții | 0 | 0 | 4.112 | 30 |
| S drum acces (Circulații carosabile/ pietonale) | 1.101 | 8 | 1.839 | 13.4 |
| Spații verzi amenajate | 0 | 0 | 4.112 | 30 |
| Spații verzi neamenajate/grădină | 12.606 | 92 | 1.839 | 26.6 |
| Suprafața teren | 13.707 | 100 | 13.707 | 100 |

POT propus= 30%, CUT propus= 0.6;

Regimul de înălțime propus P+1E+M.

**Motivele care au stat la baza luării deciziei etapei de încadrare sunt:**

***Caracteristicile planurilor şi programelor cu privire, în special, la:***

***a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:***

*PUZ-ul propus creează un cadru pentru proiecte şi pentru activităţi viitoare şi stabileşte reglementări urbanistice pentru o zonă limitată la amplasamentul studiat.*

*Prin PUZ-ul studiat se propun:*

*- stabilirea funcţiunii zonei, realizarea unei subzone de case de vacanță cu regim de construire continuu sau discontinuu D(S)+P+1E+M;*

*- precizarea regimului de înălţime şi a indicatorilor privind utilizarea terenului (POT, CUT);*

*- realizare accese carosabile şi pietonale;*

*- aliniamente obligatorii, distanţe de retragere de la aliniament;*

*- echiparea edilitară a amplasamentului;*

*- reguli cu privire la amplasarea de spaţii verzi şi împrejmuiri;*

*- reguli cu privire la păstrarea integrităţii mediului;*

***b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:***

*Conform Certificatului de urbanism, folosinţa actuală a terenului este teren extravilan (livadă).*

*Conform PUG Bistrița aprobat prin HCL nr. 136/2013, terenul este situat în extravilanul municipiului Bistrita.*

*Terenul se învecinează la N-E, S-E şi S-V cu terenuri private, destinate locuirii individuale, iar la N-V cu drumul de acces din str. Valea Scurtă.*

*Pentru a nu influenţa zonele învecinate şi pentru a nu crea disconfort din acest punct de vedere, se vor lua următoarele măsuri:*

*- proiectele vor avea în vedere toate aspectele privind protecţia mediului şi sănătatea populaţiei, astfel că vor prevedea măsurile şi dotările necesare pentru minimizarea impactului din aceste puncte de vedere şi pentru încadrarea tuturor emisiilor în limitele maxime admise;*

*- la realizarea PUZ-ului propus s-a avut în vedere respectarea condițiilor din Regulamentul Local de Urbanism aferent PUG Bistrița cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;*

*- la realizarea PUZ-ului propus s-a avut în vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei.*

*Modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe.*

***c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:***

*- PUZ-ul prevede o suprafaţă de 4.112 mp, respectiv 30 % spaţiu verde, procent care se va respecta pentru fiecare parcelă în parte;*

***d) problemele de mediu relevante pentru plan sau program:***

*Zona nu este expusă la riscuri naturale, fenomene de instabilitate, inundabilitate.*

*Amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite.*

*• factorul de mediu apă:*

* *în zonă nu există rețele de alimentare cu apă și canalizare; PUZ-ul prevede asigurarea utilităților prin rezolvarea locală a acestor utilități (puț forat și bazin vidanjabil);*

*- evacuarea apelor pluviale convenţional curate se va realiza prin rigole din beton cu pantă către drumul stradal, sau pe terenurile ramase neconstruite;*

*- nu vor fi afectate cursuri de apă de suprafaţă, cel mai apropiat curs de apă fiind pârâul Valea Scurtă, situat la cca. 20 m.*

*• factorul de mediu aer: principalele surse de poluare a aerului sunt traficul auto și arderea combustibilului pentru încălzire ;*

*- traficul auto nu se va intensifica în mod considerabil faţă de situaţia actuală, având în vedere că în prezent terenul este folosit ca și gradină;*

*- încălzirea spațiilor este propusă cu centrale termice pe combustibil solid; centralele vor fi omologate, astfel că emisiile se vor încadra în limitele admise conform Ordinului MAPPM nr. 462/1993;*

*• zgomot şi vibraţii:*

*Se vor impune toate măsurile necesare astfel încât activitățile de pe amplasament să nu producă zgomote care să depășească limitele prevăzute de STAS 10.009/2017.*

*• factorul de mediu sol: poate fi afectat prin depozitări necontrolate de deșeuri, scurgeri accidentale de carburanţi şi uleiuri;*

* *la realizarea investiţiilor, deșeurile menajere și deșeurile de construcție vor fi predate operatorului de salubritate din zonă, prin contract;*

*Pentru a preveni scurgerile de combustibil și uleiuri în mediu, pentru a menține nivelul de zgomot și noxe în limite admise, la realizarea investiţiilor şi în desfăşurarea activităţilor se vor impune următoarele măsuri:*

* *constructorul va menține utilajele în stare bună de funcţionare, având inspecțiile tehnice periodice efectuate;*

*- personalul care deservește utilajele va fi instruit să supravegheze funcționarea acestora și să ia măsurile necesare pentru a evita poluarea mediului înconjurător în cazul unor defecțiuni tehnice;*

*- obligarea antreprenorilor să dețină pe amplasament mijloace de intervenție pentru stoparea răspândirii poluării în caz de poluări accidentale;*

*- în caz de scurgeri accidentale: oprirea scurgerilor, localizarea poluantului scurs, interventie cu material absorbant pentru reținerea produsului petrolier, intervenția manuală pentru colectarea produsului petrolier, colectarea produsului uleios în recipiente etanșe;*

*- interzicerea utilizării unor utilaje care prezintă un grad de uzură ridicat sau cu pierderi de carburanți și/sau lubrefianți;*

*- interzicerea schimburilor de lubrefianți și a reparațiilor mijloacelor auto şi utilajelor utilizate pe suprafața amplasamentului, dacă unităţile nu sunt autorizate în acest sens.*

*Emisiile produse de mijloacele de transport și de utilaje vor fi măsurate la inspecția tehnică periodică și conform legislației, utilajele cu emisii care depășesc normele legale nu sunt admise la funcționare sau circulație pe drumurile publice.*

*Se recomandă efectuarea cu strictețe a reviziilor tehnice la mijloacele auto pentru ca, pe toată perioada de construire sau funcţionare, să se încadreze în prevederile legale.*

*Eventualele poluări accidentale de pe amplasament nu produc impurificări majore ale factorilor de mediu, deoarece cantitățile stocate în rezervoarele și mecanismele utilajelor sunt reduse.*

*Alte măsuri care se vor impune pentru protecţia factorilor de mediu:*

*- canalizările propuse în bazinele vidanjabile, vor asigura colectarea și evacuarea apelor uzate de pe amplasament fără a contamina solul și subsolul din zonă;*

*- conductele proiectate ce se vor monta îngropat vor fi protejate împotriva coroziunii;*

*- construcțiile proiectate se vor realiza și se vor amplasa astfel încât să se respecte următoarele condiții:*

*- adâncimea de fundare să fie inferioară cotei radier a conductelor pentru a nu se transmite sarcini corpului conductei și construcțiilor aferente și pentru a nu fi afectate de eventuale pierderi de apă;*

*- se vor respecta prevederile normativelor pentru fundarea construcțiilor.*

***e) relevanţa planului sau programului pentru implementarea legislaţiei naţionale şi comunitare de mediu:***

*- nu este cazul.*

***Caracteristicile efectelor şi ale zonei posibil a fi afectate cu privire, în special, la:***

***a) probabilitatea, durata, frecvenţa şi reversibilitatea efectelor:***

*- prin soluții constructive corespunzătoare adoptate la realizarea investițiilor şi prin respectarea tuturor măsurilor impuse în desfăşurarea activităţilor de producţie, impactul asupra mediului nu va fi semnificativ şi nu va produce efecte ireversibile;*

***b) natura cumulativă a efectelor:***

*- planul propus nu are efecte cumulative cu alte planuri urbanistice în vigoare sau propuse pentru zonele învecinate;*

***c) natura transfrontieră a efectelor:*** *nu este cazul;*

***d) riscul pentru sănătatea umană sau pentru mediu (de exemplu, datorită accidentelor):***

*- la realizarea PUZ-ului propus s-a avut în vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei;*

*- prin soluții constructive corespunzătoare adoptate la realizarea investițiilor şi prin respectarea tuturor măsurilor impuse în desfăşurarea activităţilor de producţie nu se va produce un impact semnificativ asupra mediului;*

*- zona studiată nu este expusă riscurilor naturale;*

***e) mărimea şi spaţialitatea efectelor (zona geografică şi mărimea populaţiei potenţial afectate):***

*- prin luarea tuturor măsurilor necesare în vederea încadrării poluanţilor în limitele maxim admise, vecinătăţile nu vor fi afectate de implementarea planului propus;*

***f) valoarea şi vulnerabilitatea arealului posibil a fi afectat, date de:***

***(i) caracteristicile naturale speciale sau patrimoniul cultural:*** *nu este cazul;*

***(ii) depăşirea standardelor sau a valorilor limită de calitate a mediului:***

*- terenul studiat nu este amplasat în arie în care standardele de calitate ale mediului, stabilite de legislaţie, au fost depăşite;*

***(iii) folosirea terenului în mod intensiv:*** *nu este cazul;*

***g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*** *nu este cazul, planul nu este situat în arie naturală protejată;*

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin P.U.Z., titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului este obligat să depună la APM Bistrița-Năsăud, rezultatele programului de monitorizare, anual, până la sfârșitul primului trimestru al anului ulterior realizării monitorizării (conform prevederilor art. 27 din HG 1076/2004 privind stabilirea procedurii de realizare a evaluării de mediu pentru planuri şi programe).

5. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

6. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

Anunţul public privind depunerea solicitării de emitere a avizului de mediu/declanșarea etapei de încadrare a fost mediatizat prin publicare în presa locală și afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii sau comentarii din partea publicului interesat.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.

Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Cornelia Vrăsmaș